Diari Oficial de la Generalitat Valenciana


Sumari del DOGV 7797, del 03-06-2016 (2016/4032)

ACORD de 27 de maig de 2016, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Entitat Metropolitana de Serveis Hidràulics, instruït per a l'execució projecte Nova adducció des de l'estació de tractament d'aigua potable (ETAP) de la Presa a la xarxa metropolitana d'aigua en alta Tram II (des de Tram I a Matubo I).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7797

Data del DOGV
:   03-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4032


Data del document
:   27-05-2016

Organisme emissor
:   Presidència de la Generalitat

Tipus de document
:   Acord

Correcció d'errades

ACORD de 27 de maig de 2016, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Entitat Metropolitana de Serveis Hidràulics, instruït per a l'execució projecte Nova adducció des de l'estació de tractament d'aigua potable (ETAP) de la Presa a la xarxa metropolitana d'aigua en alta Tram II (des de Tram I a Matubo I). [2016/4032]  
Antecedents de fet  
  
Primer. Per Acord de la Junta de Govern de l'Entitat Metropolitana de Serveis Hidràulics (EMSHI), en sessió ordinària de data 31 de març de 2015, es va aprovar el projecte d'obres Nova adducció des de l'ETAP la Presa, a la xarxa metropolitana d'aigua en alta Tram II (des de Tram I a Matubo I), inclosa en els Plans d'Inversió en Xarxes de Distribució d'Aigua per al període 2012-2019, aprovats per l'Assemblea de l'EMSHI en sessions dels dies 19 de desembre de 2011, 19 de desembre de 2012, 6 de novembre de 2013 i 29 d'octubre de 2014.  
  
Segon. S'ha formalitzat l'acta de replantejament del projecte, i consta que l'obra del projecte és executable en els terrenys a expropiar.  
Tercer. La relació concreta i individualitzada de béns i drets objecte d'expropiació es va aprovar inicialment per l'acord de la Junta de Govern de l'Entitat Metropolitana de Serveis Hidràulics, en la sessió ordinària de data 31 de març de 2015, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 87 de data 11 de maig de 2015, en el diari Las Provincias de 9 de maig de 2015, havent-se exposat, també, al tauler d'anuncis dels ajuntaments de Manises i Paterna entre el 21 de maig al 6 de juny de 2015, i del 26 de maig al 12 de juny de 2015, respectivament. Se n'ha dut a terme, a més, la notificació individualitzada a totes les persones interessades, en compliment d'allò que s'ha preceptuat en els articles 18 a 21 de la Llei d'Expropiació Forçosa de 16 de desembre de 1954, articles 17 i 18 del Reglament de 26 d'abril de 1957, i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Durant el tràmit d'informació pública s'han presentat al·legacions, i totes i cada una d'elles han sigut resoltes per Acord de la Junta de Govern de l'Entitat Metropolitana de Serveis Hidràulics, en la sessió ordinària de data 4 de febrer de 2016.  
Quart. Mitjançant Acord de la Junta de Govern de l'Entitat Metropolitana de Serveis Hidràulics, en la sessió ordinària de data 4 de febrer de 2016, es va resoldre l'aprovació definitiva de la relació de béns i drets afectats per l'expropiació forçosa per a l'execució del projecte de referència.  
Cinquè. La sol·licitud d'ocupació urgent de béns i drets afectats per l'expropiació formulada per Acord de la Junta de Govern de l'Entitat Metropolitana de Serveis Hidràulics, en la sessió ordinària de data 4 de febrer de 2016, es fonamenta en les raons següents:  
  
«L'Àrea Metropolitana de València, s'abasteix de dues plantes, quedant la meitat sud-est abastida per un únic aqüeducte procedent de l'ETAP el Realó, que ja de manera natural, va ben just de capacitat.  
  
La resta de la zona, queda abastida per les quatre adduccions que vénen de l'ETAP la Presa. De les quatre, dues estan en pèssim estat, amb avaries molt freqüents i en un estat notable de precarietat.  
Una altra està constituïda per un material de no molt adequat comportament, que no resisteix cap sobre-esforç. Quan s'ha necessitat sobrecarregar-lo, encara que siga lleugerament, s'han produït rebentades d'important perillositat per a la seguretat de les persones i béns afectes als serveis públics essencials, tot deixant el subministrament a poblacions en greu precarietat, mentre se'n procedeix a la reparació.  
Aquest conducte està sent substituït per un altre, per fases, a mesura que es pot buscar buits temporals operatius sense comprometre el subministrament.  
El quart i últim, està en un raonable estat de servei, a pesar d'haver superat la seua vida prevista. Però la seua capacitat és limitada i en aquest moment, ja està sent utilitzat en condicions límit.  
En resum, qualsevol fallada en qualsevol adducció, compromet seriosament l'abastiment d'aigua potable a una població d'unes 500.000 persones, amb els consegüents perills i riscos d'un desabastiment d'aigua potable per a la salut de les persones, a causa de l'escassetat d'aigua i talls de subministrament per l'estat deficitari i contínues avaries de les actuals instal·lacions.  
Aquest és el motiu pel qual es planteja l'execució ex novo de la nova adducció objecte del projecte citat.  
Donada la precarietat de l'abastiment i el greu risc sanitari per a la població de l'àrea metropolitana, és molt important que les obres s'inicien a la màxima brevetat».  
Sisè. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referenciat, segons l'acord de la Junta de Govern de l'Entitat Metropolitana de Serveis Hidràulics en sessió ordinària de data 31 de març de 2015.  
En l'expedient administratiu consta, a més, la retenció de crèdit d'acord amb el que estableix l'article 52 de la Llei d'Expropiació Forçosa.  
Setè. D'acord amb el punt deu de l'Acord de la Junta de Govern de l'Entitat Metropolitana de Serveis Hidràulics, en la sessió ordinària de data 4 de febrer de 2016, es va acordar notificar l'acte esmentat a les persones interessades en el procediment.  
  
Fonaments de dret  
  
Primer. L'Entitat Metropolitana de Serveis Hidràulics té capacitat jurídica per a acordar l'expropiació dels béns afectats un fi d'utilitat pública o interès social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
Segon. L'article 94 del Text Refós de les disposicions legals vigents en matèria de Règim Local, aprovat per Reial Decret Legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
En aquest mateix sentit, d'acord amb l'article 17 de la Llei d'Expropiació Forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
Tercer. L'article 52 de la Llei d'Expropiació Forçosa i concordants del Reglament, contemplen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
Quart. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en l'antecedent de fet cinquè.  
Cinqué. D'acord amb l'annex I, apartat b 4.3 del Reial Decret 3318/1983, de 25 d'agost, es traspassen a aquesta Comunitat Autònoma les competències sobre la declaració d'ocupació urgent de béns afectats per expropiacions forçoses en expedients instruïts per les Corporacions Locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la Disposició Final segona de la Llei del Consell.  
Sisé. L'Acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la Corporació Local expropiant, al·legacions, només als efectes d'esmenar possibles errors que s'hagen patit al relacionar els béns afectats per l'ocupació urgent.  
En el present expedient s'han complit totes les prescripcions legals contingudes en les disposicions abans citades, i s'ha tramitat el procediment d'acord amb la legislació vigent en la matèria.  
Per tot això, atés el que disposa l'article 1 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, i a proposta del president de la Generalitat, el Consell, en la reunió del día 27 de maig de 2016,  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Entitat Metropolitana de Serveis Hidràulics (EMSHI) per a l'execució del projecte d'obres denominat Nova adducció des de l'ETAP la Presa a la xarxa metropolitana d'aigua en alta Tram II des de Tram I a Matubo I.  
  
  
Contra aquest acord, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest Acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la notificació o publicació, si és el cas, d'aquest Acord en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no cabrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, del present Acord en el Diari Oficial de la Comunitat Valenciana, podrà formular requeriment raonat perquè s'anul·le o es revoque aquest acord. El requeriment s'entendrà rebutjat si, dins del mes següent a la recepció, no se n'obtinguera contestació.  
  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 27 de maig de 2016  
  
La consellera secretària,  
MÓNICA OLTRA JARQUE